கேள்வி: கட்டாரி - சொற்பிறப்பு பற்றி தகவல் சொல்.
பதில்: தென்னிந்தியாவில் உருவான இந்த ஆயுதத்தின் பழமையான பெயரானது தமிழ் சொல்லான கட்டாரி என்பதாகும். மேலும் இது குத்துவாள் என்ற பெயரிலும் தமிழில் அழைக்கப்படுகிறது. இது சமசுகிருதம் ''கட்டாரா'' (कट्टार) அல்லது ''கட்டாரி என மருவியது''. இருப்பினும் இந்தச் சொல்லானது பெரும்பாலும் நவீன இந்தி மொழியில் காலனிய மொழிபெயர்பின் தொடர்ச்சியாக கட்டார் ("katar") என அழைக்கப்படுகிறது. கட்டாரியை துணைக்கண்டத்தின் பிற மொழிகளான கன்னடம் கட்டாரி (''kaṭhāri-'' ಕಠಾರಿ), மலையாளம் கட்டார (കട്ടാര), மராத்தியில் கட்யாரா, (''kaṭyāra-'' कट्यार) பஞ்சாபியில் கட்டார் (''kaṭār-'' ਕਟਾਰ), இந்தியில் கட்டாரா அல்லது கட்டாரி (कटार) என அழைக்கப்படுகிறது.